# בזק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
טלפון אלחוטי דיגיטלי חדש של בי-בזק

בזק החברה הישראלית לתקשורת בע"מ (ידועה בשמה הקצר בזק) היא חברת טלפוניה ישראלית. החברה הוקמה ב-1984 כחברה ממשלתית האחראית על שירותי התקשורת בישראל, שהופרדו ממשרד התקשורת שבמסגרתו פעלו עד להקמת החברה.במאי שנת 2005 הופרטה החברה ונמכרה לקבוצת אנשי עסקים בראשות חיים סבן

## [עריכה] יתרונות הקמת חברת בזק

במסגרת משרד התקשורת, הייתה הפרדה בין ההכנסות להוצאות. הכסף שנגבה עבור שירותי טלפוניה הועבר אוטומטית למשרד האוצר, אך כל הוצאה דרשה אישור ממשלתי. מצב זה הגביל מאוד את כוח האדם והלוגיסטיקה, וגרם בין השאר לתור ארוך מאוד להתקנת קוי טלפון (במקרים רבים, מספר שנים) ולשירות גרוע באופן כללי.
כל שינוי וחידוש בשירותי הטלפון הצריך בירוקרטיה במתן אישורים, לכן שירות הטלפון של משרד התקשורת לא יכל להתאים עצמו בצורה דינמית לשינויי הסביבה והטכנולוגיה. גם לאחר הפיכתה לחברה ממשלתית חלו על החברה תקנות ומגבלות, אך במידה כזו המאפשרת לחברה להגיב בזריזות יחסית לנעשה בשוק.

## [עריכה] שירותי בזק

שירותי החברה כוללים: שיחות מקומיות ובינעירוניות PSTN, שירותי תקשורת בינלאומית באמצעות כבלים תת ימיים ולוויינים, שירותי רט"ן באמצעות חברת הבת פלאפון, חיבור פס רחב לאינטרנט, תקשורת נתונים, רשתות IP/VPN, שרותי תמסורת, מגוון רשתות תקשורת, אבטחת רשתות תקשורת, פתרונות תקשורת מגוונים, שירותי מידע ועוד.

החל משהוקמה תיפקדה בזק כמונופול הן בתחום השיחות המקומיות והן בתחום השיחות הבינלאומיות. ממשלת ישראל החליטה על הפרטה של החברה ועל הפסקת המונופול שלה במרבית תחומי פעילותה. בשלב ראשון נמכרה חבילת מניות לחברה הבריטית Cable and Wireless, וזו מכרה אותן לאיש העסקים הישראלי גד זאבי.

בשנת 1998 נפתח שוק השיחות הבינלאומיות לתחרות, ולתחום נכנסו שתי חברות: קווי זהב - 012, וברק - 013. פעילותה של בזק בתחום זה עברה לחברת הבת "בזק בינלאומי". בשנת 2004 נכנסו חברות נוספות לתחום זה (אינטרנט זהב בקידומת 015, נטוויז'ן בקידומת 017, אקספון בקידומת 018), והתגברה התחרות בתחום זה.

בבזק טוענים כי המונופול שהיה בתחום השיחות המקומיות נשבר אף הוא בעת כניסת המפעילות הסלולריות לשוק התקשורת. בסוף שנת 2003 דובר על כניסת חברות הכבלים (HOT) לשוק הטלפוניה, שוק השיחות המקומיות, כמתחרה לבזק, זאת בהתבסס על התשתית הרחבה שהם מחזיקים ברחבי הארץ (שאת חלקה הם שוכרים מבזק). לקראת סוף שנת 2004, חברת HOT יצאה בהשקה רכה של שירותי הטלפוניה, והכריזה, למרות השקעה של 100 מיליון דולר בתשתיות, כי אינה מעוניינת, לעת עתה, להכנס 'ראש בראש' בבזק. HOT משווקת את שירותי הטלפוניה כיום בעיקר ללקוחותיה הכבדים (אינטרנט מהיר וכבלים) כערך מוסף לשירותים הניתנים כיום.

משרד התקשורת החל במתן רשיונות לשירותי טלפוניה פנים ארצית, במסגרת ניסויים. רשיונות הוענקו לקווי זהב (קידומת 072) ומתוכננים להענקה לחברות נוספות. במסגרת חוק הבזק ניתנת אפשרות על ידי שימוש ברשיון מפ"א (מפעיל פנים ארצי) לספק שירותי תקשורת לשוק הציבורי והפרטי תחת מגבלות מסוימות. עד היום ניתנו מעל 10 רשיונות מפ"א לחברות שונות.

## [עריכה] חברות בנות

- Yes הטלוויזיה בלווין (D.B.S) - בזק מחזיקה ב-49% ממניות החברה. החברה מספקת שידורי טלוויזיה באמצעות לוויין.
- פלאפון תקשורת - בבעלות מלאה של בזק. החברה מספקת שירותי טלפון סלולרי, ובאמצעות המותג "אסקייפ" פונה לקהל הצעיר.
- בזק בינלאומי - הוקמה בשנת 1996, בבעלות מלאה של בזק. החברה מספקת שירותי שחות לחו"ל תקשורת נתונים וגישה לאינטרנט, והיא מחזיקה גם ב-45% ממניות הפורטל וואלה. משרדי החברה נמצאים בפתח תקוה.

חברות בנות נוספות: בזקכל (100%), בזק זהב (75% עם מלם), בזק אונליין (100%).

## [עריכה] קבוצת בזק - נתונים (כולל חברות בנות)

- שווי שוק (עפ"י הבורסה של ת"א): כ-14.3 מיליארד שקל
- מספר העובדים: כ-18 אלף
- הכנסות ברבעון 1 2005: 2.77 מיליארד שקל
- הכנסות ברבעון הקודם: 2.78 מיליארד שקל
- רווח נקי ברבעון 1 2005: 280 מיליון שקל (רווח שיא)
- רווח נקי ברבעון הקודם: 104 מיליון שקל
- מנכ"ל בזק: יעקב גלברד
- מנכ"ל פלאפון: גיל שרון
- מנכ"ל YES: רון איילון
- מנכ"ל בזק בינ"ל: אבי גבאי
- שווי גרעין השליטה (30 אחוז): כ-4.3 מיליארד שקל
- הזוכה במכרז למכירת גרעין השליטה מידי המדינה: קבוצת חיים סבן וקרן איפקס, בשיתוף מורי ארקין. סכום ההצעה: 972 מיליון דולר.

## [עריכה] קישורים חיצוניים

- חברת בזק
- חוק התקשורת (בזק ושידורים) - נקרא בעבר "חוק הבזק"
- בזק החברה הישראלית לתקשורת בע"מ, באתר הבורסה לניירות ערך בתל אביב
- בזק החברה הישראלית לתקשורת בע"מ, באתר TheMarker

מקור: http://he.wikipedia.org../../../%D7%91/%D7%96/%D7%A7/%D7%91%D7%96%D7%A7.html

קטגוריות: חברות ישראליות | ישראל: תקשורת

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français